Do voliéry Správy TANAP-u v Liptovskom Mikuláši pribudli dva na toto ročné obdobie nezvyčajné živočíchy – bociany biele (Ciconia ciconia). Keď naberú pod dohľadom tatranských zoológov sily, prevezú ich na juh Slovenska, aby tam prečkali zimu.
Už aj posledná zo štyroch diorám zachytávajúcich rôzne vegetačné stupne dostala novú podobu. V rámci pravidelnej každoročnej údržby Múzea TANAP-u v Tatranskej Lomnici si múzejníci tentokrát vzali "na mušku" pásmo kosodreviny.
Do 45. ročníka obľúbeného podujatia sa počas septembra, októbra i v novembrových potermínoch zapojilo dokopy 912 účastníkov. Spolu vyzbierali 1 645 kilogramov odpadkov prevažne v tatranských osadách a okolí.